**«QazaqGaz» ҰК» АҚ**

**Басқармасының шешімімен бекітілді**

**2023 ж. «\_\_\_» \_\_\_\_\_\_\_\_ № \_\_\_\_ хаттама**

**«QAZAQGAZ» ҰК»АҚ-НЫҢ САПА САЛАСЫНДАҒЫ САЯСАТЫ**

«QazaqGaz» ҰК» АҚ (бұдан әрі – QazaqGaz) ұлттық газ тасымалдау компаниясы ретінде көмірсутектер мен оларды қайта өңдеу өнімдерін барлау, өндіру, тасымалдау, сақтау, қайта өңдеу және маркетинг, сервистік инфрақұрылым мен активтерді басқару жөніндегі операцияларды жүзеге асыратын еншілес, тәуелді ұйымдарды корпоративтік басқаруды жүзеге асыра отырып, саладағы бірыңғай мемлекеттік саясатты іске асыруда маңызды рөл атқарады. QazaqGaz мемлекеттің газ саласындағы мүдделерін білдіреді және құнды құру, бәсекеге қабілеттілікті арттыру және «жасыл» экономикаға көшу жөніндегі акционерлер қызметінің стратегиялық бағыттарына өзінің адалдығын растайды.

**Пайым** – QazaqGaz – Қазақстанның газ саласының инвестициялық тартымдылығын барынша арттыруға және әлеуметтік әл-ауқатты дамыту үшін елдің газ әлеуетін ашуға ықпал ететін тұрақты газ нарығының жоғары тиімді қатысушысы.

**Миссия** – Қазақстан Республикасы экономикасының орнықты дамуы мақсатында халықтың өмір сүру сапасын арттыру, энергетикалық қауіпсіздікті және энергетикалық ауысуды күшейту үшін рентабельді газ жеткізілімдерін тұрақты қамтамасыз ету.

**Стратегиялық мақсаттар:**

1) Тұрақты газ нарығын құру және үнемді тұтыну мәдениеті;

2) Тізбектің барлық элементтері бойынша құндылықтарды максимизациялау;

3) Ұйымның тиімділігін арттыру және компанияны IPO-ға сәтті шығуға дайындау.

QazaqGaz ISO 9001, ISO 14001 және ISO 45001 талаптарына сәйкес сапа, қоршаған ортаны қорғау, денсаулық сақтау және еңбек қауіпсіздігін қамтамасыз ету саласындағы басқару жүйесін (бұдан әрі – ИМЖ) жұмыс жағдайында ұстап тұру және дамыту есебінен корпоративтік басқарудың халықаралық талаптарына және менеджменттің озық технологияларына сәйкес келуге ұмтылады. QazaqGaz бизнес-процестерді нақты ұйымдастыру, ағымдағы қызметті мониторингілеу және бақылау, заңнама талаптарын мүлтіксіз сақтау, процестерді тиімді басқару үшін барлық деңгейдегі персоналдың жауапкершілігі мен өкілеттіктерін бөлу есебінен үздік әлемдік «тәжірибелерге» сәйкес ИМЖ-ны жетілдіруге ұмтылады.

Басқарудың **негізгі қағидаттары:**

- бизнес-процестерді талдау, тұрақты мониторинг, процестерді автоматтандыруды енгізу және оларды реинжиниринг арқылы қызметтің тиімділігін үздіксіз арттыру. Басқару технологиялары саласындағы озық тәжірибені ұдайы зерделеу және пайдалану және еншілес ұйымдарды оларды қолдану рәсімдеріне тарту;

- QazaqGaz-дың ағымдағы қызметі, қабылданатын шешімдері мен өндірістік қызметінің акционерлердің және тұтастай қазақстандық қоғамның мүдделеріне, сондай-ақ QazaqGaz-дың орнықты және экономикалық даму мақсаттарына сәйкес келетіндігі туралы объективті деректерді талдау негізінде басқарушылық шешімдер қабылдау;

- тәуекелдерді ішкі бақылау және басқару жүйесін жетілдіру жолымен туындайтын проблемалар мен олардың себептерін алдын алуға ұмтылу;

- нарықтың ағымдағы және перспективалық жай-күйін, негізгі тұтынушылардың талаптарын айқындау және олардың қанағаттанушылығын бағалау үшін мақсатқа бағытталған маркетингтік зерттеулерді жүзеге асыру;

- жұмыскерлер арасында ақпаратпен және инновациялық идеялармен еркін алмасу жүйесін енгізу, сапаны жақсарту бойынша персоналды көтермелеу және ынталандыру, жаңа идеяларды ұсыну және дамыту мүмкіндіктерін қамтамасыз ету, QazaqGaz жұмыскерлерінің сапа менеджменті қағидаттарына адалдығын дамыту;

- тауарларды, жұмыстар мен қызметтерді жеткізетін ұйымдарға QazaqGaz-да және Қазақстан Республикасының заңнамасы шеңберінде қабылданған сапа саласындағы стандарттарға сәйкестік талаптарын ұсыну;

- QazaqGaz жұмыскерлерінің сапа саласындағы кәсіби біліктілігін, құзыреттілігі мен хабардарлығын ұдайы арттыру, оларды өндірістік қызметті, корпоративтік басқару жүйесін, активтерді тұрақты дамыту мен қорғауды жетілдіруге белсенді қатысуға ынталандыру;

- QazaqGaz мемлекеттік органдардың, акционерлердің, серіктестердің, жұмыскерлердің, жұртшылықтың және басқа да мүдделі тараптардың өз қызметі мәселелері бойынша ақпараттық ашықтығы.

**QazaqGaz басшылығы** бұл саясат QazaqGaz-дың сапа саласындағы құндылықтары мен қағидаттарының көрінісі болып табылатынын және басқарушылық шешімдер қабылдау кезінде оның ережелерін ұстануға міндеттенетінін мәлімдейді.

Еншілес және тәуелді ұйымдардың QazaqGaz-дың осы Саясатын қолдануы ұқсас саясатты әзірлеу және бекіту немесе ұйымдардың ішкі құжаттарын осы Саясатқа сәйкес келтіру жолымен белгіленген тәртіппен жүзеге асырылады.

QazaqGaz-дың сапа саласындағы осы Саясаты барлық мүдделі тараптар үшін қолжетімді.

*«Қоғам басшылығы, осы Саясатты іске асыруға жауапты. Қоғамның басшылығы Қоғамның барлық деңгейлерінде олардың барабарлығы мен қолдануға жарамдылығын қамтамасыз ету мақсатында осы Саясатқа тұрақты талдау жүргізу үшін жауапкершілікті өзіне алады»*